***Bizonyságtételem***

Életemre visszanézve,

Istennek a nagy kegyelme,

Nem lett még korábban vége.

Az Úr oly hosszan tűrte,

Éppen ezért nem engedte,

Ne legyek én elkészülve.

Azt a munkát, mit elkezdett,

Sokszor csorbát is szenvedett.

Életveszélyes helyzetek,

Továbbá a nagy műtétek,

Ezen figyelmeztetések,

Eredményre nem vezettek.

Vadászatnak szenvedélye,

Oly sok időmet elvette.

Aláhajló szeretete,

Puskát kezemből kivette.

Mert arra a jó alapra,

Amely az Úr Jézus maga,

Sokszor csak fát építettem,

Reá zsúpfedelet tettem,

De ezt a tűz megégeti,

Ezüstből kell építkezni.

Arany, ezüst és drágakő,

Ez esetben nem veszendő.

Ezért az Úr bölcsessége,

Fizikai erőm vette.

Ám ezt nem oly gyorsan tette,

Szép csendesen vitte végbe.

De ami a legfontosabb,

Szellem, elme épen maradt.

Nehezek a mindennapok,

Jelentkeznek kihívások,

De az Úrtól vigaszt kapok.

A testvérek hő imája,

Nem lett hiába elmondva.

Ha a külső egyre gyengül,

A hívő szív meg nem rendül,

Belső ember így megépül.

Arra kérem én az Urat,

Hátra lévő életutat,

Ezt a csodás keskeny utat,

Amely a menny felé mutat,

A hitemben megtartassak.

Ha pedig hamarabb jönne,

Mire meg van ígérete,

Mi a hívők reménysége,

Emeltessünk ő elébe.

F.G. Perkupa, 2021. 09. 10.